Temeljem članka 6. Zakona o zakupu i kupoprodaji poslovnog prostora (“Narodne novine”, br. 125/11., 64/15. i 112/18.), članka 7. Odluke o uvjetima, kriterijima i postupku za uzimanje i davanje u zakup i najam imovine školskih ustanova kojima je Karlovačka županija osnivač (“Glasnik Karlovačke županije”, br. 28/18., 49/19. i 53/20.) i članka 37. Statuta Mješovite industrijsko-obrtničke škole, Karlovac, Školski odbor Mješovite industrijsko-obrtničke škole, Karlovac, dana 10. listopada 2022. godine, raspisuje

**JAVNI NATJEČAJ ZA DAVANJE U ZAKUP SKLADIŠNOG PROSTORA**

1. Predmet zakupa je skladišni prostor u prizemlju dvorišne zgrade ukupne površine 600 m2 sa svim potrebnim priključcima (struja, voda, sanitarni čvor), visine veće od 4 metra koji je pogodan za skladištenje na paletama i za manipulaciju viličarom.
2. Prostor se daje u zakup na godinu dana od dana sklapanja ugovora o zakupu.
3. U natječaju mogu sudjelovati pravne i fizičke osobe.
4. Početni iznos zakupnine je 6.000,00 kuna mjesečno.

Režijski troškovi uračunati su u iznos zakupnine. Zakupnina se plaća mjesečno po ispostavljenom računu na žiro račun zakupodavca do 15. u mjesecu za prethodni mjesec.

1. Pisane ponude moraju sadržavati:

* osnovne podatke o podnositelju ponude (ime i prezime odnosno tvrtku ili naziv, mjesto i adresu prebivališta odnosno sjedišta, OIB),
* svrhu korištenja skladišnog prostora i
* visinu ponuđene mjesečne zakupnine.

1. Sukladno odredbi članka 6., stavka 11. Zakona o zakupu i kupoprodaji poslovnog prostora (“Narodne novine”, broj 125/11., 64/15. i 112/18.) pravo prednosti na sklapanje ugovor o zakupu poslovnog prostora i opreme imaju osobe određene Zakonom o hrvatskim braniteljima iz Domovinskog rata i članovima njihovih obitelji (“Narodne novine”, br. 121/17., 98/19. i 84/21.) ako se te osobe u svojoj prijavi na natječaj za navedeni prostor pozovu na to pravo, ako ispunjavaju uvjete iz natječaja i prihvate najviši ponuđeni iznos zakupnine. Osoba koja se poziva na pravo prednosti temeljem članka 132. Zakona o hrvatskim braniteljima iz Domovinskog rata i članovima njihovih obitelji, uz sve potrebne dokumente koji su navedeni u natječaju, treba priložiti izvornik ili ovjerenu presliku nadležnih tijela iz navedenog Zakona, kojim se dokazuje status osobe koja ima prednost pri zakupu poslovnog prostora, ne starije od 30 dana od datuma raspisivanja natječaja i ovjerenu izjavu ne stariju od 30 dana od datuma raspisivanja natječaja da nije zakupnik drugog poslovnog prostora neovisno po kojoj osnovi je zakup ostvaren.
2. Rok za dostavu ponuda je 24. listopada 2022. do 9:00 sati.
3. Pisane ponude potrebno je poslati preporučenom pošiljkom u zatvorenoj omotnici s naznakom “ZA JAVNI NATJEČAJ – ZAKUP SKLADIŠNOG PROSTORA - NE OTVARATI", na adresu MJEŠOVITA INDUSTRIJSKO-OBRTNIČKA ŠKOLA, Struga 33, 47000 Karlovac ili predati neposredno u tajništvo škole. Nepravodobne i nepotpune ponude neće biti razmatrane.
4. Otvaranje ponuda bit će 24. listopada 2022. godine u 12,00 sati u prostorijama Škole. Otvaranje ponuda neće biti javno.
5. Školski odbor Mješovite industrijsko-obrtničke škole, Karlovac, zadržava pravo ne izabrati niti jednog ponuditelja, bez navođenja razloga, a da pri tome ne snosi nikakvu odgovornost prema ponuditeljima. Ugovor o zakupu će biti zaključen s najpovoljnijim ponuditeljem. Najpovoljnijom ponudom smatrat će se ona ponuda koja uz ispunjenje svih uvjeta iz javnog natječaja sadrži i najveći iznos zakupnine. Ponuditelji će biti elektroničkom poštom obaviješteni o ishodu natječaja u roku od 15 dana od dana odabira najpovoljnije ponude. Izabrani ponuditelj obvezan je u roku od 5 dana od dana primitka obavijesti o odabiru, sklopiti ugovor o zakupu, nakon čega će se obaviti primopredaja prostora.

KLASA: 372-02/22-01/9

URBROJ· 2133-48-01-22-1

Karlovac, 10. listopada 2022.

Predsjednica Školskog odbora :

Kristinka Jurčević, dipl. ing.